open-index/open-wikipedia-markdown huggingface dataset:
หนูเป็นสาวแล้ว

**หนูเป็นสาวแล้ว** ภาพยนตร์ไทยออกฉายเมื่อปี พ.ศ. 2526 กำกับโดย ประวิทย์ ชุ่มฤทธิ์ สร้างโดย วิมานรัตน์ภาพยนตร์ โดย ณรงค์ วิมานรัตน์ เป็นผู้อำนวยการสร้าง บทประพันธ์และบทภาพยนตร์โดย ปราศรัย กีรกะจินดา นำแสดงโดย สรพงษ์ ชาตรี, มนฤดี ยมาภัย, ส.อาสนจินดา, ชูศรี มีสมมนต์, ลินดา ค้าธัญเจริญ, ธิติมา สังขพิทักษ์ และ ปัญญา นิรันดร์กุล ออกฉายเมื่อวันที่ 24 กุมภาพันธ์ พ.ศ. 2526 ฉายที่โรงภาพยนตร์เพชรรามา-เพชรเอ็มไพร์-สามย่าน-โอลิมปิค มีเพลงเอกของภาพยนตร์ชื่อเดียวกับภาพยนตร์ ขับร้องโดย พุ่มพวง ดวงจันทร์  

## คำโปรย
คุณภาพคับจอ หัวร่อประทับจิต กับสาวฮิตใจห้าว !

## นักแสดง
* มนฤดี ยมาภัย	รับบท กระท้อน 
* สรพงษ์ ชาตรี	รับบท ประกาศิต 
* ส. อาสนจินดา	รับบท บุญทิ้ง 
* ชูศรี มีสมมนต์	รับบท	ส้มเกลี้ยง 
* ลินดา ค้าธัญเจริญ	รับบท ปิยากร 
* ธิติมา สังขพิทักษ์	รับบท กิ่งกาญจน์
* ปัญญา นิรันดร์กุล รับบท พายัพ
* ประจวบ ฤกษ์ยามดี รับบท พายุ

## แหล่งข้อมูลอื่น
* หนูเป็นสาวแล้ว (2526) ที่เว็บไซต์ ThaiFilmDb

หมวดหมู่:ภาพยนตร์ไทย
หมวดหมู่:ภาพยนตร์ตลกไทย
หมวดหมู่:ภาพยนตร์ไทยที่ออกฉายในปี พ.ศ. 2526
หมวดหมู่:ภาพยนตร์ที่กำกับโดย ประวิทย์ ชุ่มฤทธิ์
เบนจี้

**เบนจี้** () เป็นชื่อตัวละครหมาพันทางแสนรู้ ที่ปรากฏอยู่ในภาพยนตร์หลายเรื่องที่เขียนบท และกำกับโดย โจ แคมป์ ในช่วงทศวรรษ 1970 ถึง 1980

ภาพยนตร์เรื่องแรกในชุด ใช้ชื่อเรื่องว่า *เบนจี้* เช่นเดียวกับตัวละคร ถ่ายทำที่เมืองดัลลัส รัฐเท็กซัส ฉายครั้งแรกในปี พ.ศ. 2517 ภาพยนตร์ได้รับการเสนอชื่อเข้าชิงรางวัลออสการ์ และได้รางวัลลูกโลกทองคำ สาขาเพลงประกอบยอดเยี่ยม จากเพลง Benji's Theme (I Feel Love) ร้องโดย ชาร์ลี ริช

หมาที่แสดงเป็นเบนจี้ตัวแรก ชื่อว่า ฮิกกิ้นส์ (พ.ศ. 2502 - พ.ศ. 2518) มีอายุถึง 15 ปีแล้วในขณะแสดง หลังจากภาพยนตร์ออกฉายได้ไม่นาน มันก็ตายในปี พ.ศ. 2518

## เบนจี้ในภาพยนตร์
* พ.ศ. 2517, *Benji* (ภาพยนตร์) 
* พ.ศ. 2520, *For the Love of Benji* (ภาพยนตร์) 
* พ.ศ. 2521, *Benji's Very Own Christmas Story* (ภาพยนตร์โทรทัศน์) 
* พ.ศ. 2523, *Oh Heavenly Dog* (ภาพยนตร์) 
* พ.ศ. 2523, *Benji at Work* (ภาพยนตร์โทรทัศน์) 
* พ.ศ. 2524, *Benji Takes a Dive at Marineland* (ภาพยนตร์โทรทัศน์) 
* พ.ศ. 2526, *Benji, Zax & the Alien Prince* (ภาพยนตร์ซีรีส์) 
* พ.ศ. 2530, *Benji the Hunted* (ภาพยนตร์) 
* พ.ศ. 2547, *Benji: Off the Leash!* (ภาพยนตร์) 
* พ.ศ. 2550, *Benji: The Barkening* (ภาพยนตร์) 

## แหล่งข้อมูลอื่น
* 
* ฉากเปิดเรื่อง ประกอบเพลง Benji's Theme (I Feel Love) จาก YouTube
*  ฟังเพลง Benji's Theme (I Feel Love)

หมวดหมู่:ตัวละครที่เป็นสุนัข
หมวดหมู่:สุนัขที่มีชื่อเสียง
หมวดหมู่:ภาพยนตร์ที่ออกฉายในปี พ.ศ. 2517
หมวดหมู่:ภาพยนตร์อเมริกัน
ฮอลลีวูดวอล์กออฟเฟม

**ฮอลลีวูดวอล์กออฟเฟม** () เป็นทางเท้าที่อยู่สองข้างทางถนน ฮอลลีวูด บูเลวาร์ด ในทิศตะวันออก-ตะวันตก และไวน์ สตรีท ในทิศเหนือ-ใต้ ตั้งอยู่ในฮอลลีวูด ลอสแอนเจลิส รัฐแคลิฟอร์เนียสหรัฐอเมริกา เป็นระยะทางเดินเท้าทั้งสิ้น 3.5 ไมล์
 
ฮอลลีวูด วอล์ก ออฟ เฟม ประดับด้วยแผ่นหินตบแต่งเป็นรูปดาวห้าแฉก จำนวนเกือบ 5,000 ดวง จารึกชื่อของนักแสดง และบุคคลที่มีชื่อเสียงในวงการมายา จาก 5 วงการ  ซึ่งถือเป็นเกียรติสูงสุด สำหรับผู้ได้รับคัดเลือกให้จารึกชื่อ คือ
* วงการภาพยนตร์
* วงการโทรทัศน์
* วงการดนตรี
* วงการวิทยุ
* วงการละครเวที

thumb|ดาว จารึกชื่อของ บักส์ บันนี
ฮอลลีวูด วอล์ก ออฟ เฟม สร้างขึ้นในปี พ.ศ. 2501 ในครั้งแรกประกอบด้วยดาวที่ไม่ได้จารึกชื่อ จำนวน 2500 ดวง และได้จารึกชื่อบุคคลที่มีชื่อเสียง จำนวน 1558 คน ในเวลา 16 เดือนต่อมา   

การประชุมคณะกรรมการ เพื่อคัดเลือกรายชื่อผู้ได้รับการจารึก จัดทำขึ้นในเดือนมิถุนายนของทุกปี โดยผู้ที่ได้รับการจารึก ไม่ได้จำกัดว่าต้องเป็นบุคคลที่มีอยู่จริง เคยมีการจารึกชื่อตัวละครสมมุติในภาพยนตร์ เช่น มิกกี้เมาส์ สโนไวท์ ก็อตซิลลา โดนัลด์ดั๊ก บักส์ บันนี เดอะซิมป์สัน หมีพูห์ เคอร์มิต เดอะ ฟร็อก หรือแม้แต่จารึกชื่อสัตว์ เช่น แลซซี สตรองฮาร์ท และรินตินติน หรือชื่อบริษัท เช่น  ดิสนีย์แลนด์

ปัจจุบัน ฮอลลีวูด วอล์ก ออฟ เฟม ดูแลรักษาโดย Hollywood Historic Trust มีเงื่อนไขว่าผู้ที่ได้รับการจารึกชื่อทุกคน  จะต้องชำระเงินค่าธรรมเนียม เป็นเงิน 25,000 ดอลลาร์สหรัฐ  เพื่อเป็นค่าใช้จ่ายในการบำรุงรักษา

## แหล่งข้อมูลอื่น

* เว็บไซต์ทางการ 
* Hollywood Walk of Fame จาก Seeing-Stars.com

หมวดหมู่:รัฐแคลิฟอร์เนีย
หมวดหมู่:วอล์กส์ออฟเฟม
ไลกา (สุนัข)

**ไลก้า** (; , มีความหมายตามตัวอักษรว่า "ช่างเห่า" (barker); ประมาณ ค.ศ. 1954 - 3 พฤศจิกายน ค.ศ. 1957) เป็นสุนัขอวกาศโซเวียต ที่กลายเป็นสัตว์ตัวแรกที่โคจรรอบโลก เช่นเดียวกับเป็นตัวแรกที่เสียชีวิตที่วงโคจรรอบโลก

เนื่องจากเป็นที่ทราบกันน้อยมากถึงผลกระทบของการบินอวกาศที่มีต่อสิ่งมีชีวิตในขณะภารกิจของไลก้า เทคโนโลยีในการผละออกจากวงโคจรยังไม่ถูกพัฒนา จึงคาดการณ์กันว่าไลก้าไม่น่าจะรอดชีวิต นักวิทยาศาสตร์บางคนเชื่อว่ามนุษย์จะไม่อาจมีชีวิตอยู่ได้จากการปล่อยหรือสภาพของอวกาศ ดังนั้น วิศวกรจึงมองว่าเที่ยวบินที่ส่งสัตว์ขึ้นสู่อวกาศด้วยนั้นจำเป็นก่อนภารกิจของมนุษย์ ไลก้าที่เป็นสุนัขเร่ร่อน เดิมชื่อ **คุดร์ยัฟกา** (, "เจ้าขนหยิกน้อย") เข้าสู่การฝึกกับสุนัขอื่นอีกสองตัว และได้รับเลือกเป็นผู้โดยสารไปกับยานอวกาศโซเวียต สปุตนิก 2 ในท้ายที่สุด ซึ่งถูกส่งขึ้นสู่อวกาศเมื่อวันที่ 3 พฤศจิกายน ค.ศ. 1957

คาดว่าไลก้าน่าจะตายภายในไม่กี่ชั่วโมงหลังปล่อยยานจากความร้อนเกิน ซึ่งเป็นไปได้ว่าเกิดจากความล้มเหลวของระบบยังชีพกลางอาร์-7 (R-7 sustainer) ในการแยกจากน้ำหนักบรรทุก สาเหตุและเวลาการตายที่แท้จริงของมันนั้นไม่ได้รับการเปิดเผยต่อสาธารณะกระทั่ง ค.ศ. 2002 แต่ก่อนหน้านั้นได้รายงานอย่างกว้างขวางว่ามันตายเพราะขาดออกซิเจนในวันที่หก หรือตามที่รัฐบาลโซเวียตอ้างแต่แรก มันตายสบาย (euthanised) ก่อนออกซิเจนพร่องไปอีก อย่างไรก็ดี การทดลองพิสูจน์ว่าไลก้าสามารถรอดชีวิตจากการปล่อยยานขึ้นสู่วงโคจรและทนต่อสภาวะไร้น้ำหนัก ซึ่งเป็นการกรุยทางแก่การบินอวกาศมนุษย์และให้ข้อมูลแรก ๆ บางส่วนแก่นักวิทยาศาสตร์ว่า สิ่งมีชีวิตตอบสนองต่อสิ่งแวดล้อมในการบินอวกาศอย่างไร

## อ้างอิง

## แหล่งข้อมูลอื่น

* History of Sputnik Missions
* Sputnik 2 at Astronautix
* Laika memorial page 

ล
หมวดหมู่:สุนัขในประเทศรัสเซีย
ล
หมวดหมู่:ภารกิจอวกาศในปี พ.ศ. 2500
หมวดหมู่:เสียชีวิตในอวกาศ
หมวดหมู่:สัตว์ที่ไปอวกาศ
ส่วนของเส้นตรง

thumb|250px|ส่วนของเส้นตรง (สีเขียว)
ในทางเรขาคณิต **ส่วนของเส้นตรง** () คือส่วนหนึ่งของเส้นตรงที่เชื่อมระหว่างจุดปลายสองจุด ซึ่งมีความยาวจำกัด และมีตำแหน่งของจุดทุกจุดบนเส้นตรงนั้น ตัวอย่างของส่วนของเส้นตรงดูได้จากด้านของรูปสามเหลี่ยมหรือรูปสี่เหลี่ยม ในกรณีทั่วไป ส่วนของเส้นตรงที่เชื่อมระหว่างจุดยอดในรูปหลายเหลี่ยม จะเรียกว่าขอบ (edge) เมื่อจุดยอดนั้นอยู่ติดกัน หรือเรียกว่าเส้นทแยงมุมเมื่อจุดยอดไม่อยู่ติดกัน และเมื่อส่วนของเส้นตรงปรากฏอยู่บนเส้นโค้งของรูปวงกลม ส่วนของเส้นตรงนั้นจะเรียกว่าคอร์ด (chord) หรือเรียกว่าเส้นผ่านศูนย์กลางเมื่อส่วนของเส้นตรงนั้นตัดผ่านจุดศูนย์กลางของรูปวงกลม

หมวดหมู่:เรขาคณิตมูลฐาน
หมวดหมู่:พีชคณิตเชิงเส้น
หมวดหมู่:เส้นโค้ง
เรือด่วนเจ้าพระยา

**เรือด่วนเจ้าพระยา** () เป็นเรือโดยสารในแม่น้ำเจ้าพระยา ให้บริการในเส้นทางปากเกร็ด-นนทบุรี-สาทร-วัดราชสิงขร โดย บริษัท เรือด่วนเจ้าพระยา จำกัด

## ประวัติ
เรือด่วนเจ้าพระยา มีจุดเริ่มต้นมาจากการเดินเรือในแม่น้ำเจ้าพระยา โดยองค์การรับส่งสินค้าและพัสดุภัณฑ์ (สรพ.) และได้ขายกิจการดังกล่าวให้กับ บริษัท เรือด่วนเจ้าพระยา จำกัด ซึ่งก่อตั้งขึ้นโดย คุณหญิง สุภัทร สิงหลกะ และรับช่วงมาดำเนินงานต่อในปี พ.ศ. 2514 

แต่เดิมบริษัทได้ดูแลกิจการเกี่ยวกับเรือข้ามฟากอยู่ก่อนแล้ว และที่ผ่านมาได้ประสบปัญหาเกี่ยวกับการแย่งที่จอดกันระหว่างเรือด่วน และเรือข้ามฟาก เนื่องจากเรือด่วนเป็นกิจการของรัฐบาล จึงมีสิทธิในการเข้าจอดทุกท่าน้ำ นอกจากนี้ได้มีการเปิดเสรีการเดินเรือโดยให้กรมเจ้าท่าเป็นคนกำกับดูแล ทำให้มีความหนาแน่นสูงในการเข้าเทียบท่าเกิดปัญหาและเสี่ยงต่อการเกิดอุบัติเหตุ เมื่อรัฐบาลขายกิจการจึงได้เข้าซื้อเพื่อบริหารงานทางน้ำในแม่น้ำเจ้าพระยาได้อย่างสมบูรณ์แบบขึ้น

## เส้นทางเดินเรือ
ปัจจุบัน เรือด่วนเจ้าพระยาประกอบไปด้วยเส้นทางเดินเรือจำนวน 5 สาย มีเรือให้บริการ 65 ลำ ให้บริการ 38 ท่าตลอดระยะทางประมาณ 32 กิโลเมตร ครอบคลุมตั้งแต่ท่าน้ำปากเกร็ด ไปจนถึง ท่าวัดราชสิงขร โดยมีเส้นทางหลัก ประกอบไปด้วย

* **เรือด่วน**  เป็นเรือด่วนพิเศษ ให้บริการในเส้นทางตั้งแต่ ท่านนทบุรี - ท่าวัดราชสิงขร ให้บริการทุกวันในช่วงเช้าและเย็น ค่าโดยสาร 16 บาทตลอดทั้งสาย
* **เรือด่วน**  เป็นเรือด่วนพิเศษ ให้บริการในเส้นทางตั้งแต่ ท่านนทบุรี - ท่าสาทร เดิมให้บริการเฉพาะวันจันทร์ - ศุกร์ในช่วงเช้าและเย็น แต่ต่อมาได้ขยายการให้บริการในช่วงกลางวันของทุกวันด้วย ค่าโดยสาร 21 บาทตลอดทั้งสาย
* **เรือด่วน**  เป็นเรือด่วนพิเศษ ให้บริการในเส้นทางตั้งแต่ ท่าปากเกร็ด - ท่าสาทร ให้บริการวันจันทร์ - ศุกร์ ในช่วงเช้าและเย็น ค่าโดยสาร แบ่งเป็น 3 อัตรา ปากเกร็ด-นนทบุรี 14 บาท นนทบุรี-สาทร 21 บาท และ ปากเกร็ด-สาทร 33 บาท
* **เรือด่วน**  เป็นเรือด่วนแบบปรับอากาศ มีชื่อเรียกอีกชื่อว่า ริว่า เอ็กเพรส ให้บริการในเส้นทางตั้งแต่ ท่านนทบุรี - ท่าสาทร ให้บริการทุกวัน ค่าโดยสาร 30 บาทตลอดทั้งสาย (ปกติ 50 บาท)
* **เรือโดยสารประจำทาง**  ปัจจุบันงดให้บริการชั่วคราว

### เรือท่องเที่ยว
นอกจากเรือด่วนแล้ว เรือด่วนเจ้าพระยายังให้บริการเรือท่องเที่ยว โดย บริษัท เจ้าพระยาทัวร์ริสท์โบ๊ท จำกัด ซึ่งเป็นบริษัทในกลุ่มสุภัทรา กำหนดสัญลักษณ์ด้วยธงสีฟ้า เป็นการวิ่งระยะสั้นระหว่างท่าพระอาทิตย์กับท่าสาทร โดยในช่วงเย็นจะขยายเส้นทางไปจนถึงเอเชียทีค ให้บริการทุกวัน

* **ขาไป** ออกจากท่าพระอาทิตย์ ไปยังท่าสาทร เที่ยวแรกเวลา 8.30 น. เที่ยวสุดท้ายเวลา 17.00 น. ความถี่ 30 นาทีต่อรอบ ตั้งแต่เวลา 15.30 น. จะขยายเส้นทางไปจนถึงเอเชียทีค
* **ขากลับ** ออกจากท่าสาทร ไปยังท่าพระอาทิตย์ เที่ยวแรกเวลา 09.00 น. เที่ยวสุดท้ายเวลา 17.30 น. ความถี่ 30 นาทีต่อรอบ

## ท่าเรือ




## อ้างอิง

## แหล่งข้อมูลอื่น
* บริษัท เรือด่วนเจ้าพระยา จำกัด  
* เรือต่อรถ รถต่อเรือ กรมการขนส่งทางน้ำและพาณิชยนาวี  
* 

หมวดหมู่:การขนส่งทางน้ำในประเทศไทย
หมวดหมู่:ระบบขนส่งมวลชนทางเรือ
หมวดหมู่:ระบบขนส่งมวลชนในกรุงเทพมหานคร
หมวดหมู่:ระบบขนส่งมวลชนในจังหวัดนนทบุรี
เส้นตรง

thumb|เส้นตรงในระนาบสองมิติ
**เส้นตรง** (อังกฤษ: line) คือเส้นโค้งในแนวตรงโดยสมบูรณ์ (ในทางคณิตศาสตร์ เส้นโค้งมีความหมายรวมถึงเส้นตรงด้วย) ที่มีความยาวเป็นอนันต์ ความกว้างเป็นศูนย์ (ในทางทฤษฎี) และมีจำนวนจุดบนเส้นตรงเป็นอนันต์เช่นกัน ในเรขาคณิตแบบยุคลิด จะมีเส้นตรงเพียงหนึ่งเส้นเท่านั้นที่ผ่านจุดสองจุดใด ๆ และเป็นระยะทางที่สั้นที่สุด การวาดเส้นตรงสามารถทำได้โดยใช้เครื่องมือที่มีสันตรง เช่นไม้บรรทัด และอาจเติมลูกศรลงไปที่ปลายทั้งสองข้างเพื่อแสดงว่ามันมีความยาวเป็นอนันต์

เส้นตรงสองเส้นที่แตกต่างกันในสองมิติสามารถขนานกันได้ ซึ่งหมายความว่าเส้นตรงทั้งสองเส้นนั้นจะไม่ตัดกันที่ตำแหน่งใด ๆ ถึงแม้ต่อความยาวออกไปอีกก็ตาม ส่วนในสามมิติหรือมากกว่านั้น เส้นตรงสองเส้นอาจจะไขว้ข้ามกัน (skew) คือไม่ตัดกันแต่ก็อาจจะไม่ขนานกันด้วย และระนาบสองระนาบที่แตกต่างกันมาตัดกันจะทำให้เกิดเป็นเส้นตรงเพียงหนึ่งเส้น เรียกระนาบเหล่านั้นว่า *ระนาบร่วมเส้นตรง* (collinear planes) สำหรับจุดสามจุดหรือมากกว่าที่อยู่บนเส้นตรงเดียวกันจะเรียกว่า *จุดร่วมเส้นตรง* (collinear points)

## นิยามแบบทั่วไป
ในปริภูมิแบบยุคลิด ℝ*n* (ซึ่งรวมไปถึงปริภูมิเวกเตอร์อื่น ๆ ด้วย) เราสามารถนิยามเส้นตรง *L* เป็นเซตย่อย (subset) ที่อยู่ในรูปแบบ
:: L = \{\mathbf{a}+t\mathbf{b}\mid t\in\mathbb{R}\}
โดยที่ **a** และ **b** เป็นเวกเตอร์ที่กำหนดไว้ใน ℝ*n* และ **b** ไม่เป็นเวกเตอร์ศูนย์ เวกเตอร์ **b** เป็นการอธิบายทิศทางของเส้นตรง และ **a** คือจุดที่อยู่บนเส้นตรง และตัวเลือกของเวกเตอร์อื่น ๆ ที่แตกต่างกันสำหรับ **a** และ **b** สามารถให้ผลเป็นเส้นตรงเส้นเดิมก็ได้

## รังสี
ในเรขาคณิตแบบยุคลิด **รังสี** หรือ **ครึ่งเส้นตรง** คือเซตของจุด C บนเส้นตรงร่วมกับจุด A และ B ดังในภาพ โดยไม่จำกัดว่าจุด C จะต้องอยู่ระหว่างจุด A กับ B ในทางเรขาคณิตทั่วไป รังสีจะเริ่มต้นที่จุดจุดหนึ่ง แล้วต่อความยาวออกไปในทิศทางหนึ่งโดยไม่สิ้นสุด สามารถวาดได้โดยมีลูกศรเพียงหนึ่งข้างคล้ายเวกเตอร์
500px|center|รังสี

## ดูเพิ่ม
* ส่วนของเส้นตรง

## แหล่งข้อมูลอื่น
* 
* สมการของเส้นตรง

หมวดหมู่:เรขาคณิตมูลฐาน
หมวดหมู่:เส้นโค้ง
หมวดหมู่:มโนทัศน์ทางคณิตศาสตร์
โอลิมปิกฤดูร้อน 2004

**โอลิมปิกฤดูร้อน 2004** () หรือ **โอลิมปิกฤดูร้อนครั้งที่ 28** เป็นการแข่งขันกีฬาโอลิมปิกฤดูร้อนที่กรุงเอเธนส์ ประเทศกรีซ จัดขึ้นระหว่างวันที่ 13-29 สิงหาคม ค.ศ. 2004 มีนักกีฬาร่วมแข่งขันทั้งสิ้น 11,099 คน และเจ้าหน้าที่อีก 5,501 จาก 202 ประเทศ นับเป็นครั้งแรกตั้งแต่โอลิมปิกฤดูร้อน 1996 ที่ชาติสมาชิกในคณะกรรมการโอลิมปิกสากล ส่งนักกีฬาเข้าแข่งขันครบทุกชาติ มีการมอบเหรียญรางวัล 301 รายการ ใน 28 ชนิดกีฬา

## การเสนอตัวเป็นเจ้าภาพ

การตัดสินรอบสุดท้ายเมื่อวันที่ 5 กันยายน พ.ศ. 2540 ในการประชุม IOC Session  ครั้งที่ 106 ที่เมืองโลซาน

## ชนิดกีฬาที่แข่งขัน
}
* 
* 
* 
* 
* 
* 
* 
| valign = top|
* 
* 
* 
* 
* 
* 
* 
* 
| valign = top|
* 
* 
* 
* 
* 
* 
* 
* 
| valign = top|
* 
* 
* 
* 
* 
* 
* 
* วีลแชร์เรซซิ่ง(กีฬาสาธิต)
|}

## ประเทศที่เข้าร่วมแข่งขัน

thumb|right|แผนที่แสดงประเทศที่เข้าร่วมแข่งขัน




* นักกีฬาสี่คนจาก  เข้าร่วมในพิธีเปิด แต่พวกเขาไม่ได้ลงแข่งขันโดยที่ไม่ทราบสาเหตุ

## สรุปเหรียญการแข่งขัน

;ตารางสรุปเหรียญรางวัล 10 อันดับแรก

## อ้างอิง

## แหล่งข้อมูลอื่น
* ข้อมูลจากเว็บไซต์คณะกรรมการโอลิมปิกสากล

 


หมวดหมู่:โอลิมปิกในประเทศกรีซ
ประทับไม่ตาย

**ประทับไม่ตาย** คือชื่อวิทยายุทธแขนงหนึ่ง ปรากฏในนิยายกำลังภายในเรื่องมังกรคู่สู้สิบทิศ ประพันธ์โดยหวง อี้

ผู้บัญญัติวิชาและเป็นผู้ใช้คือสือจือเซวียน เทพอาถรรพ์ ซึ่งเป็นหนึ่งในแปดยอดฝีมือฝ่ายอธรรม โดยถือว่ามีพลังฝีมือจัดเป็นอันดับที่ 1 ได้รับฉายาว่าเทพอาถรรพ์ โดยสือจือเซวียนได้ใช้วิชาของสำนักกุสุมาลย์ สำนักเสริมเติมฟ้า และวิชาของสถาบันสงฆ์ที่ได้แอบเรียนรู้มาบัญญัติเป็นประทับไม่ตาย

ประทับไม่ตายเป็นวิชาผสานพลังเป็น-ตายรวมศูนย์ฝ่ามือโจมตีศัตรู ด้วยกระบวนท่าดุดัน รุนแรง เน้นโจมตีจุดตายให้ถึงแก่ชีวิตในการลงมือเพียงครั้งเดียว ซ้ำยังสามารถหยิบยืมถ่ายเทพลังของศัตรูให้กลับไปทำร้ายเจ้าของพลังได้อีกด้วย เป็นวิชาที่ถือได้ว่าไร้พ่าย และร้ายกาจไม่เป็นรองวิชาใด ๆ 

สือจือเซวียนได้บันทึกเคล็ดวิชาของประทับไม่ตายลงในม้วนบันทึก และให้ศิษย์ทั้งสองคนของตนคือ หยางซวีเอี้ยน มือสังหารเงา และ โหวชีไป๋ คุณชายมากรัก แย่งชิงเข่นฆ่ากันเอง ทั้งนี้ เพื่อให้ผู้ชนะคือผู้ที่เก่งกาจที่สุดได้เคล็ดวิชาสืบทอดเจตนารมณ์ของตนกลายเป็นเทพอาถรรพ์คนต่อไป

## กระบวนท่า
กระบวนฝ่ามือของวิชาประทับไม่ตายแบ่งเป็น 7 กระบวน คือ

# ลมเย็นส่งศพทวงชีวิต
# เป็นตายพลัดพรากไส้แทบขาด
# ถึงประตูนรกแค้นไม่เลิก
# ตะลุยแดนนรกไม่หวาดหวั่น
# ตัดสินเป็นตายในตำหนักมัจจุราช 
# สะพานผ่านภพลืมชาติก่อน
# ตกนรกหมกไหม้ไม่ผุดเกิด

หมวดหมู่:วิทยายุทธในนิยายกำลังภายใน
หมวดหมู่:มังกรคู่สู้สิบทิศ
ปาริสุทธิศีล

**ปาริสุทธิศีล** แปลว่า ศีลเป็นเครื่องทำให้บริสุทธิ์ ศีลเป็นเหตุให้บริสุทธิ์ หรือความประพฤติบริสุทธิ์ที่จัดเป็นศีล 

## ประเภท
* **ปาติโมกขสังวรศีล** หมายถึง การสำรวมในปาฏิโมกข์
* **อินทรียสังวรศีล** หมายถึง การสำรวมในอินทรีย์ 6 คือ ตา หู จมูก ลิ้น กาย ใจ
* **อาชีวปาริสุทธิศีล** หมายถึง การเลี้ยงชีพในทางที่ชอบธรรม
* **ปัจจัยสันนิสิตศีล** หมายถึง การพิจารณาก่อนจึงบริโภคปัจจัยสี่ คือ จีวร บิณฑบาต เสนาสนะ และเภสัช

## อ้างอิง

* 
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".

หมวดหมู่:ศาสนาพุทธ
สิบสามอาณานิคม

**สิบสามอาณานิคม** () เป็นกลุ่มอาณานิคมของบริเตนบริเวณชายฝั่งมหาสมุทรแอตแลนติกในทวีปอเมริกาเหนือในระหว่างคริสต์ศตวรรษที่ 17 ถึงคริสต์ศตวรรษที่ 18 เมื่อความคับค้องใจของชาวอาณานิคมที่มีต่อรัฐบาลบริเตนนำไปสู่การรวมตัวกันของอาณานิคมทั้ง 13 ใน ค.ศ. 1774 และสามารถขับไล่เจ้าอาณานิคมออกไปได้อย่างเป็นทางการเมื่อ ค.ศ. 1775 ตัวแทนจากสิบสามอาณานิคมร่วมจัดการประชุมสภาภาคพื้นทวีปครั้งที่สอง (Second Continental Congress) ณ เมืองฟิลาเดลเฟีย โดยที่ประชุมได้แต่งตั้งจอร์จ วอชิงตัน เป็นผู้บัญชาการสูงสุดแห่งกองทัพภาคพื้นทวีป (Continental Army) เพื่อต่อสู้ในสงครามปฏิวัติอเมริกา และจากนั้นใน ค.ศ. 1776 สภาภาคพื้นทวีปจึงได้ออกคำประกาศอิสรภาพแห่งสหรัฐอเมริกา การที่กองทัพภาคพื้นทวีปสามารถเอาชนะกองทัพอังกฤษได้ด้วยความช่วยเหลือฝรั่งเศส ทำให้สิบสามอาณานิคมได้รับอำนาจอธิปไตยในสนธิสัญญาปารีสที่ลงนามเมื่อ ค.ศ. 1783

สิบสามอาณานิคมเป็นการรวมกันของกลุ่มอาณานิคมดั้งเดิม ได้แก่ อาณานิคมนิวอิงแลนด์ (นิวแฮมป์เชอร์ แมสซาชูเซตส์ โรดไอแลนด์ และคอนเนทิคัต) อาณานิคมตอนกลาง (นิวยอร์ก นิวเจอร์ซีย์ เพนซิลเวเนีย และเดลาแวร์) และอาณานิคมตอนใต้ (แมริแลนด์ เวอร์จิเนีย นอร์ทแคโรไลนา เซาท์แคโรไลนา และจอร์เจีย) อาณานิคมเหล่านี้เป็นส่วนหนึ่งของบริติชอเมริกา ซึ่งยังรวมถึงดินแดนในลัสฟลอริดัส () แคริบเบียน และพื้นที่ประเทศแคนาดาในปัจจุบัน

สิบสามอาณานิคมมีระบบการเมือง รัฐธรรมนูญ และกฎหมายที่คล้ายคลึงกัน และแต่ละอาณานิคมจะอยู่ในการปกครองของชนอังกฤษโปรเตสแตนต์โดยส่วนใหญ่ อาณานิคมเวอร์จิเนียเป็นอาณานิคมแรก ซึ่งจัดตั้งขึ้นใน ค.ศ. 1607 ณ เมืองเจมส์ทาวน์ อาณานิคมนิวอิงแลนด์ แมริแลนด์ และเพนซิลเวเนียนั้นจัดตั้งขึ้นด้วยแรงจูงใจจากความกังวลที่เกี่ยวข้องกับการปฏิบัติทางศาสนา ส่วนอาณานิคมอื่น ๆ ได้ก่อตั้งขึ้นจากจุดประสงค์ทางธุรกิจและการขยายตัวทางเศรษฐกิจ สำหรับอาณานิคมตอนกลางก่อตั้งขึ้นบนพื้นที่อาณานิคมนิวเนเธอร์แลนด์เดิม

ในระหว่าง ค.ศ. 1625 ถึง ค.ศ. 1775 ประชากรในอาณานิคมเติบโตขึ้นจาก 2 พันคน เป็น 2.4&nbsp;ล้านคน ส่งผลให้เกิดการขับไล่กลุ่มชนพื้นเมืองอเมริกัน ประชากรทั้งหมดนั้นรวมถึงบุคคลในระบบทาส ซึ่งถือว่าเป็นเรื่องถูกกฎหมายในอาณานิคมทั้งหมด ในช่วงคริสต์ศตวรรษที่ 18 รัฐบาลบริเตนได้ดำเนินนโยบายพาณิชยนิยมสำหรับการบริหารอาณานิคม เพื่อผลประโยชน์ทางเศรษฐกิจของสหราชอาณาจักรเท่านั้น

สิบสามอาณานิคมต่างมีระบบการปกครองตนเองในระดับสูงและการเลือกตั้งที่เข้มแข็ง และสิ่งเหล่านี้ต่อต้านความต้องการของรัฐบาลลอนดอนในการควบคุมมากขึ้น ด้วยสงครามฝรั่งเศสและอินเดีย (ค.ศ. 1754–1763) ที่รบกับฝรั่งเศสและพันธมิตรอินเดียส่งผลให้ความขัดแย้งระหว่างสหราชอาณาจักรและสิบสามอาณานิคมลุกลามเป็นวงกว้าง ในช่วงทศวรรษ 1750 อาณานิคมต่าง ๆ เริ่มร่วมมือกันแทนที่จะประสานโดยตรงกับรัฐบาลบริเตน จากความช่วยเหลือของหนังสือพิมพ์และสื่อสิ่งพิมพ์ ทำให้กิจกรรมและข้อกังวลระหว่างอาณานิคมเหล่านี้ได้รับการแบ่งปันและนำไปสู่การเรียกร้องให้คุ้มครองสิทธิในฐานะชาวอังกฤษของชาวอาณานิคม โดยเฉพาะหลักการ "ห้ามจัดเก็บภาษีหากไม่มีผู้แทน"

ความตึงเครียดกับรัฐบาลบริเตนในเรื่องการจัดเก็บภาษีและสิทธินำไปสู่การปฏิวัติอเมริกา ซึ่งอาณานิคมทั้งหมดร่วมมือกันจัดตั้งสภาภาคพื้นทวีปและกองทัพภาคพื้นทวีป และร่วมต่อสู้ในสงครามปฏิวัติอเมริกา (ค.ศ. 1775–1783) พร้อมด้วยความช่วยเหลือจากราชอาณาจักรฝรั่งเศส สาธารณรัฐดัตช์ และราชอาณาจักรสเปน

## เชิงอรรถ

## อ้างอิง

หมวดหมู่:ประวัติศาสตร์สหรัฐ
หมวดหมู่:ประวัติศาสตร์อเมริกาเหนือ
หมวดหมู่:สิ้นสุดในปี พ.ศ. 2319
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
อุทยานแห่งชาติโกโมโด

thumb| มังกรโคโมโดสะกดรอยตามกวาง 

**อุทยานแห่งชาติโกโมโด** () เป็นอุทยานแห่งชาติในประเทศอินโดนีเซีย ตั้งอยู่ใกล้หมู่เกาะซุนดาน้อย ระหว่างจังหวัดนูซาเติงการาตะวันออกกับจังหวัดนูซาเติงการาตะวันตก อุทยานประกอบด้วยเกาะใหญ่ 3 เกาะ คือ เกาะโกโมโด เกาะรินจา และเกาะปาดาร์ รวมทั้งยังมีเกาะเล็ก ๆ อีกมากมาย ซึ่งเกาะเหล่านี้กำเนิดขึ้นจากการระเบิดของภูเขาไฟ มีพื้นที่รวมทั้งหมด 1,817 ตารางกิโลเมตร หรือ 1,135,625 ไร่ (ส่วนที่เป็นแผ่นดิน 603 ตารางกิโลเมตร หรือ 376,875 ไร่) มีประชากรอาศัยอยู่ประมาณ 4,000 คน ก่อตั้งเป็นอุทยานแห่งชาติเมื่อ พ.ศ. 2523 เพื่ออนุรักษ์มังกรโกโมโด ซึ่งเป็นสัตว์เฉพาะถิ่น ภายหลังยังจัดเป็นพื้นที่สำหรับอนุรักษ์สัตว์ป่าและสัตว์ทะเลชนิดอื่น ๆ อีกด้วย ใน พ.ศ. 2534 อุทยานได้รับการขึ้นทะเบียนจากองค์การยูเนสโกให้เป็นมรดกโลก และถูกจัดให้เป็นหนึ่งในเจ็ดสิ่งมหัศจรรย์ของโลกทางธรรมชาติยุคใหม่อีกด้วย

กิจกรรมดำน้ำเป็นที่นิยมในอุทยานแห่งชาติโกโมโด เนื่องจากเป็นสถานที่ที่มีความหลากหลายทางชีวภาพทางทะเลสูง มีสัตว์ทะเลอาศัยอยู่หลายชนิด เช่น ฉลามวาฬ ปลาแสงอาทิตย์ กระเบนราหู กระเบนนก ม้าน้ำแคระ ปลากบตัวตลก ทากเปลือย หมึกวงแหวนสีน้ำเงิน ฟองน้ำ เพรียงหัวหอม และปะการัง

รวมถึงเส้นทางเดินสำรวจธรรมชาติ ทางอุทยานได้แบ่งเส้นทางเดินออกเป็น 3 สาย คือ สายไกล, สายกลาง และสายสั้น โดยมากนักท่องเที่ยวจะนิยมดูและถ่ายภาพมังกรโกโมโด ซึ่งทางเจ้าหน้าที่อุทยานจะเดินตามไปด้วยเพื่อป้องกันอันตรายจากมังกรโกโมโดที่จะทำร้ายนักท่องเที่ยว โดยใช้เพียงไม้ง่ามเพียงชิ้นเดียว หากมังกรโกโมโดเข้าใกล้จะใช้ไม้นี้แยงตา ก็จะล่าถอยไป

ตั้งแต่ พ.ศ. 2538 ทางอุทยานได้รับการสนับสนุนจาก The Nature Conservancy (TNC) ซึ่งเป็นองค์กรด้านสิ่งแวดล้อมจากสหรัฐอเมริกา มีการวางแผนการจัดการอุทยานใหม่ร่วมกัน และนำไปใช้ในปี พ.ศ. 2543 เพื่อรับมือกับปัญหาการใช้ทรัพยากรทั้งทางบกและทางทะเลที่เพิ่มมากขึ้น ซึ่งปัญหาของทรัพยากรทางทะเลส่วนใหญ่เริ่มมาจากชุมชนชาวประมงและบริษัทเชิงพาณิชย์ภายนอกอุทยาน แต่อย่างไรก็ตาม การควบคุมและจำกัดการใช้ทรัพยากรจะส่งผลกระทบอย่างมากต่อผู้ที่อาศัยอยู่ในบริเวณอุทยาน ซึ่งมีทางเลือกในการดำรงชีวิตน้อยนอกจากต้องรอรับสิ่งที่ทางอุทยานจัดหาให้ จึงมีแผนการวางแนวทางเลือกในการดำรงชีวิตที่เป็นส่วนหนึ่งของแผนการจัดการอุทยาน แต่ชุมชนภายในอุทยานยังต้องการได้รับผลประโยชน์ตามมาตรฐานที่ตรงกับความต้องการของผู้อยู่อาศัย

## มรดกโลก
thumb|โคโมโดบนเกาะรินกา
อุทยานแห่งชาติโกโมโดได้รับขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 15 เมื่อปี พ.ศ. 2534 ที่เมืองคาร์เทจ ประเทศตูนิเซีย ด้วยข้อกำหนดและหลักเกณฑ์ในการพิจารณา ดังนี้
* **(vii)** - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
* **(x)** - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะอันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย

## อ้างอิง

## แหล่งข้อมูลอื่น

หมวดหมู่:IUCN ประเภท II
หมวดหมู่:อุทยานแห่งชาติ
หมวดหมู่:แหล่งมรดกโลกในประเทศอินโดนีเซีย
หมวดหมู่:แหล่งมรดกโลกทางธรรมชาติ
หมวดหมู่:หมู่เกาะซุนดาน้อย
หมวดหมู่:จังหวัดนูซาเติงการาตะวันออก
แมคาเดเมีย

**แมคาเดเมีย** () เป็นไม้ยืนต้นจำพวกหนึ่งที่อยู่ในวงศ์เหมือดคน (Proteaceae) ชื่อวิทยาศาสตร์คือ *Macadamia integrifolia* แม้ว่าแมคาเดเมียจะมีลักษณะเหมือนถั่ว แต่มันกลับไม่ใช่พืชตระกูลถั่ว เพราะไม่ได้อยู่ในวงศ์ Fabaceae แต่ถึงอย่างไรก็ตามมันก็เป็นต้นไม้ประเภทนัทที่มีคุณค่าทางอาหารสูงมากและมีราคาสูง ต้นไม้ชนิดนี้จะให้ผลดีก็ต่อเมื่อปลูกบนพื้นที่ค่อนข้างสูงเท่านั้น แมคาเดเมียเป็นพืชหนึ่งในเก้าสายพันธุ์ของดอกพืชในวงศ์ Proteaceae ซึ่งมีอยู่ตามพื้นที่ทางภาคตะวันออกของออสเตรเลีย นิวแคลิโดเนียและ ซูลาเวซี ในอินโดนีเซีย

## ข้อมูลโภชนาการของแมคาเดเมีย
* เมื่อเปรียบเทียบกับถั่วชนิดอื่น ๆ แล้ว เช่น อัลมอนด์และเม็ดมะม่วงหิมพานต์ แมคาเดเมีย มีไขมันสูงและโปรตีนต่ำแต่มีจำนวนของไขมันไม่อิ่มตัวเชิงเดี่ยวสูงที่สุด ซึ่งมีประโยชน์มากมีปริมาณ 22% ของกรดโอเมก้า 7 ซึ่งมีผลทางชีวภาพคล้ายกับไขมันอิ่มตัว

* นอกจากนี้ยังมีโปรตีน 9% คาร์โบไฮเดรต 9% และใยอาหาร 2% เช่นเดียวกับแคลเซียม ฟอสฟอรัสและโพแทสเซียม โซเดียม ซีลีเนียม เหล็ก วิตามินบี และไนอาซิน

* แมคาเดเมียมีระดับของกรดไขมันไม่อิ่มตัวเชิงเดี่ยวสูงที่สุดในอาหารเชิงพาณิชย์ต่างที่เป็นธรรมชาติ

* แมคาเดเมียไม่มีคอเลสเตอรอล

* แมคาเดเมียไม่มี Trans fatty acid กรดไขมันไม่อิ่มตัวเชิงเดี่ยวเป็นไขมันที่ 'ดี' และได้มีการวิจัยไว้ว่า สามารถลดระดับคอเลสเตอรอลในเลือด รวมทั้งการเสริมสร้าง การปกป้องการเพิ่มขึ้นของปริมาณ lipoproteins ซึ่งระดับคอเลสเตอรอลและไลโปโปรตีนนั้น เป็นตัวชี้วัดความเสี่ยงของโรคหัวใจ

## การเก็บรักษา
การเก็บเพื่อรักษาคุณภาพที่ดีของแมคาเดเมียนั้น แตกต่างจากถั่วประเภทอื่น ๆ เป็นอย่างมาก ทั้งนี้เนื่องจาก ส่วนประกอบที่ละเอียดอ่อนสารอาหาร และปริมาณน้ำมันที่มีอยู่ในแมคาเดเมีย แมคาเดเมียที่ยังไม่ผ่านการอบนั้น ต้องเก็บรักษาในสภาพสิ่งแวดล้อมที่มีระดับความชื้น และออกซิเจนต่ำมาก ด้วยการลดระดับปริมาณออกซิเจนนั้น ทำให้ค่าเปอร์ออกไซด์นั้นลดลง ซึ่งค่าเปอร์ออกไซด์เป็นตัวชี้วัดกลิ่นหืนของแมคาเดเมีย ด้วยการลดระดับความชื้นนั้น ทำให้แมคาเดเมีย ไม่สูญเสียความกรอบนุ่มของเนื้อแมคาเดเมีย

เมื่อเปิดบรรจุภัณฑ์ของแมคาเดเมียแล้ว ควรเก็บรักษาไว้ในภาชนะสำหรับใส่อาหารที่ปิดสนิทหรือควรเก็บรักษาใน อุณหภูมิ ที่ใกล้เคียง ศูนย์องศาเซลเซียส เพื่อเป็นการลดระดับของ การดูดซับความชื้น และกลิ่นหืนได้

## คุณค่าทางโภชนาการของแมคคาเดเมีย
แมคคาเดเมีย 100 กรัม มีพลังงาน 740 กิโลแคลอรี่

* โปรตีน 7.9 กรัม
* คาร์โบไฮเดรต 13.8 กรัม
* ไฟเบอร์ 8.6 กรัม
* ไขมัน 75.8 กรัม
* น้ำตาล 4.57 กรัม
* แคลเซียม 85 มิลลิกรัม (9% DV)
* เหล็ก 3.69 มิลลิกรัม (28% DV)
* แมกนีเซียม 130 มิลลิกรัม (37% DV)
* ฟอสฟอรัส 188 มิลลิกรัม (27% DV)
* โพแทสเซียม 368 มิลลิกรัม (8% DV)
* วิตามินบี 1: 1.195 มิลลิกรัม (104% DV)
* วิตามินบี 2: 0.162 มิลลิกรัม (14% DV)
* วิตามินบี 3: 2.743 มิลลิกรัม (16% DV)
* วิตามินอี: 0.54 มิลลิกรัม (4% DV)

thumb|แมคคาเดเมีย ของแม่ฮ่องสอน
## อ้างอิง

* Power, J., Macadamia Power in a Nutshell, 1982, ISBN 0-9592892-0-8, p. 13.

## แหล่งข้อมูลอื่น
* Flora of Australia: ''Macadamia'' 
* Australia's most delicious bush nut 
* Hawaii Macadamia Nut Association official web site
* Macadamia Nuts : Thai Africa Inter Trading Co, Ltd.

หมวดหมู่:ไม้ยืนต้น
หมวดหมู่:วงศ์เหมือดคน
หมวดหมู่:แมคาเดเมีย
มะขวิด

thumb|left|250px|ผลแห้งของมะขวิดที่ขายในประเทศอินเดีย
thumb|right|250px|ผลมะขวิดอยู่บนต้น
thumb|right|250px|เปลือกต้นมะขวิด

**มะขวิด** ภาคเหนือเรียกมะฟิด เป็นต้นไม้ยืนต้นขนาดกลาง อยู่ในกลุ่มไม้ยืนต้นผลัดใบ มีถิ่นกำเนิดในประเทศอินเดีย สูงถึง 12 เมตร กิ่งแขนงมีหนามเรียวแหลมตรง ยาว 4 เซนติเมตร ใบประกอบ แบบขนนกปลายคี่ ใบออกตรงข้าม มี 2-3 คู่ รูปไข่กลับ ยาวถึง 4 ซม. ก้านใบและก้านใบย่อยมีปีกแคบ ๆ ยาวถึง 12 เซนติเมตร มีจุดต่อมน้ำมัน มีกลิ่นอ่อน ๆ เมื่อขยี้ ช่อดอกออกปลายยอดหรือซอกใบ มีทั้งดอกเพศผู้และดอกสมบูรณ์เพศ มี 5 กลีบ สีขาวครีมแกมเขียว ชมพูหรือแดงเรื่อ ๆ อยู่กันหลวม ๆ ผลเปลือกแข็ง รูปกลม ขนาดเส้นผ่าศูนย์กลางถึง 10 เซนติเมตร ผิวเป็นขุยสีออกขาวปนสีชมพู มีเนื้อมาก กลิ่นหอม มีเมือกหุ้มเมล็ด เมล็ดยาว 0.5-0.6 เซนติเมตร เปลือกหนา มีขน
## การใช้ประโยชน์
มะขวิด เป็นยาบำรุงกำลัง ทำให้สดชื่น เจริญอาหาร แก้อาการท้องเสีย และรักษาโรคทางเดินอาหาร โรคลักปิดลักเปิด แก้ฝีเปื่อยบวม ตกโลหิต และแก้พยาธิ ใบและดอก แก้ท้องร่วง แก้บวมและฟกช้ำ ตกโลหิต ขับลม เป็นยาฝาดสมาน และแก้พยาธิ ยาง แก้ทองเสีย สมานแผล และเจริญไฟธาตุ เปลือก แก้ฝีเปื่อย แก้บวม แก้อาการลงท้อง ตกโลหิต และแก้พยาธิ

ยางของผลมีความเหนียว ใช้ติดหรือเชื่อมต่อสิ่งของได้ เปลือกไม้มีสารจำพวกกัมจำนวนมาก ไม้เนื้อแข็ง สามารถใช้ในงานช่างไม้ได้ ผลรับประทานสดหรือนำไปทำน้ำผลไม้และแยม

เปลือกต้นมะขวิดใช้บดทำแป้งผัดหน้า อย่างในแป้งพม่า

## ชื่อในภาษาต่างๆ
ชื่อสามัญของมะขวิด ได้แก่:
* 
* 
* 
* (వెలగ పండు)
* (விளாம் பழம்)
* (വിളാങ്കായ്)
* (কৎ বেল)
* ภาษาเขมร: Kvet (ខ្វិត)
* ภาษาฮินดีKaitha (कैथा) หรือ Kath Bel.
* ภาษาโอริยา: Kaintha.
* .
* ภาษาสิงหล: Divul. (දිවුල්)
* (कवठ).
* ภาษาชวา Kawis หรือ Kawista
* ภาษาสันสกฤต: Kapittha (कपित्थ),  Dadhistha, Surabhicchada, Kapipriya, Dadhi, Puṣpapahala , Dantasātha, Phalasugandhika, Cirapākī, Karabhithū, Kanṭī, Gandhapatra, Grāhiphala, Kaṣāyāmlaphala.
 

## อ้างอิง
* นิดดา หงส์วิวัฒน์ และทวีทอง หงส์วิวัฒน์. มะขวิด ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 137

## แหล่งข้อมูลอื่น

*Germplasm Resources Information Network: ''Limonia'' 
*Germplasm Resources Information Network: ''Limonia acidissima'' 
*genus page, Flora of Pakistan: ''L. acidissima'' species page
*Purdue-hort_edu: The Wood Apple
*Pandanus Database - ''Limonia''

หมวดหมู่:วงศ์ส้ม
หมวดหมู่:ไม้ยืนต้น
หมวดหมู่:ผลไม้
หมวดหมู่:สมุนไพรไทย
หมวดหมู่:พืชที่ใช้ในอายุรเวท
การผูกลาย

**การผูกลาย** หรือ **การต่อลาย** คือการออกแบบ หรือการประดิษฐ์ หรือการเขียนลายไทยในงานศิลปะไทย

## เอกลักษณ์ของลายไทย
* เส้นลายในลายไทยจะมีความอ่อนโยน
* มีการแบ่งระยะที่เหมาะสม มีจังหวะที่ดี
* การใช้ลวดลายอ่อนช้อย มีการใช้ลูกเล่นพลิกแพลงต่อเนื่องได้ไม่สิ้นสุด
* ลวดลายเป็นหมวดหมู่เดียวกัน

## หลักในการผูกลายไทย โดยสังเขป
* จุดออกลาย
** การออกลาย คือการเริ่มต้นเขียนลาย จะต้องมีที่ออกลาย เช่นมีกาบของลาย ตัวกระจัง ประจำยาม นกคาบ พุ่มทรงข้าวบิณฑ์ รูปทรงกลม เป็นต้น
** มีที่ห้ามลาย เช่นตัวกระจัง ประจำยาม ฯลฯ
** มีที่แยกลาย เช่นกาบคู่ นกคาบ ใบเทศ ฯลฯ

* ทรงตัวกนกและทรงกาบ
** จะต้องมีการแบ่งตัวให้ครบถ้วน มีสัดส่วนที่สวยงาม
** ใช้เครื่องประกอบลายให้ถูกต้องครบถ้วน

* การแบ่งระยะ
** การแบ่งระยะของตัวลายจะต้องได้จังหวะ มีระยะที่พอเหมาะสวยงาม

* เถาของลาย
** การขดของลายอ่อนช้อยสวยงามได้จังหวะ โค้งได้วง ไม่หัก

* น้ำหนักเส้นแบ่ง
** เมื่อมีลายกระหนกซ้อนกันหลายตัว ต้องมีการทิ้งน้ำหนักเส้นให้แตกต่างกันชัดเจน สวยงาม

* ช่องไฟพื้น
** มีการจัดช่องไฟของลายให้ได้จังหวะที่เหมาะสม

* ลูกเล่น
** มีการประดิษฐ์พลิกแพลงลวดลายให้สวยงาม มีชีวิตชีวา ดูแล้วเพลิดเพลิน
## หนังสืออ่านเพิ่ม
* โพธิ์ ใจอ่อนน้อม **คู่มือลายไทย ** โรงพิมพ์ธนาคารออมสิน พ.ศ. 2522.
* พระเทวาภินิมมิต **สมุดตำราลายไทย** โรงพิมพ์คุรุสภา พ.ศ. 2530. ISBN 974-0038-44-1
* สันติ เล็กสุขุม **กระหนกในดินแดนไทย ** สำนักพิมพ์มติชน พ.ศ. 2539. ISBN 974-7120-30-5

## แหล่งข้อมูลอื่น
* พุทธศิลปะสถาปัตยกรรม ภาคต้น โดย พระพรหมพิจิตร
* จิตรธานี 

หมวดหมู่:ลายไทย
รายชื่อคณะเกษตรศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาด้านเกษตรศาสตร์ คือ วิชาว่าด้วยการเกษตรกรรม

## รายชื่อคณะเกษตรศาสตร์ในประเทศไทย

* **หมายเหตุ** จัดเรียงตามชื่อมหาวิทยาลัย และตามชื่อคณะ

## ดูเพิ่ม
* คณะวิชา
* งานประเพณี ๔ จอบแห่งชาติ

หมวดหมู่:คณะเกษตรศาสตร์ในประเทศไทย
เกษตรศาสตร์
เกษตรศาสตร์
เวลาออมแสงยุโรปกลาง

**เวลาฤดูร้อนยุโรปกลาง** () หรือ **เวลาออมแสงยุโรปกลาง**  () เป็นเขตเวลามาตรฐานที่ใช้ในช่วงที่มีการออมแสงในประเทศแถบยุโรปที่สังเกตเวลายุโรปกลาง (CET; UTC+01:00) โดยใช้เขตเวลา UTC+02:00 ซึ่งตรงกับเวลายุโรปตะวันออก, เวลาแอฟริกากลาง, เวลามาตรฐานแอฟริกาใต้, เวลามาตรฐานอียิปต์ และเวลาคาลินินกราดในประเทศรัสเซีย

## ชื่อ
ชื่ออื่น ๆ ที่ใช้เรียกเวลาฤดูร้อนยุโรปกลางได้แก่ เวลาฤดูร้อนยุโรปตอนกลาง (Middle European Summer Time; MEST), เวลาออมแสงยุโรปกลาง (Central European Daylight Time; CEDT) และเวลาบราโว (Bravo Time; ตามชื่ออักษรที่สองในการออกเสียงตัวอักษรของการสื่อสารวิทยุ)

## ช่วงสังเกต
นับตั้งแต่ ค.ศ. 1996 มีการสังเกตเวลาฤดูร้อนยุโรปตั้งแต่เวลา 01:00 UTC (02:00 CET ถึง 03:00 CEST) ในวันอาทิตย์สุดท้ายของเดือนมีนาคม ถึงเวลา 01:00 UTC ในวันอาทิตย์สุดท้ายของเดือนตุลาคม ในอดีตกฎนี้ยังไม่เป็นมาตรฐานทั่วสหภาพยุโรป

มีข้อเสนอที่จะยกเลิกใช้งานเวลาฤดูร้อนในยุโรปเมื่อ ค.ศ. 2021 ด้วยการขยับเวลาฤดูหนาวไปชั่วโมงหนึ่งและตั้งไว้เช่นนั้นทั้งปี

## การใช้งาน
นี่คือประเทศและดินแดนที่ใช้เวลาฤดูร้อนยุโรปกลาง:
* แอลเบเนีย, ตั้งแต่ ค.ศ. 1974
* อันดอร์รา, ตั้งแต่ ค.ศ. 1985
* ออสเตรีย, ตั้งแต่ ค.ศ. 1980
* เบลเยียม, ตั้งแต่ ค.ศ. 1980
* บอสเนียและเฮอร์เซโกวีนา, ตั้งแต่ ค.ศ. 1983
* โครเอเชีย, ตั้งแต่ ค.ศ. 1983
* เช็กเกีย, ตั้งแต่ ค.ศ. 1979
* เดนมาร์ก (แผ่นดินใหญ่), ตั้งแต่ ค.ศ. 1980
* ฝรั่งเศส (แผ่นดินใหญ่), ตั้งแต่ ค.ศ. 1976
* เยอรมนี, ตั้งแต่ ค.ศ. 1980
* ยิบรอลตาร์, ตั้งแต่ ค.ศ. 1982
* ฮังการี, ตั้งแต่ ค.ศ. 1980
* อิตาลี, ตั้งแต่ ค.ศ. 1968
* คอซอวอ, ตั้งแต่ ค.ศ. 1983
* ลีชเทินชไตน์, ตั้งแต่ ค.ศ. 1981
* ลักเซมเบิร์ก, ตั้งแต่ ค.ศ. 1981
* มอลตา, ตั้งแต่ ค.ศ. 1974
* โมนาโก, ตั้งแต่ ค.ศ. 1976
* มอนเตเนโกร, ตั้งแต่ ค.ศ. 1983
* เนเธอร์แลนด์, ตั้งแต่ ค.ศ. 1977
* มาซิโดเนียเหนือ, ตั้งแต่ ค.ศ. 1983
* นอร์เวย์, ตั้งแต่ ค.ศ. 1980
* โปแลนด์, ตั้งแต่ ค.ศ. 1977
* ซานมาริโน, ตั้งแต่ ค.ศ. 1966
* เซอร์เบีย, ตั้งแต่ ค.ศ. 1983
* สโลวาเกีย, ตั้งแต่ ค.ศ. 1979
* สโลวีเนีย, ตั้งแต่ ค.ศ. 1983
* สเปน, ตั้งแต่ ค.ศ. 1974 (ยกเว้นกานาเรียสซึ่งใช้เวลาออมแสงยุโรปตะวันตก)
* สวีเดน, ตั้งแต่ ค.ศ. 1980
* สวิตเซอร์แลนด์, ตั้งแต่ ค.ศ. 1981
* นครรัฐวาติกัน, ตั้งแต่ ค.ศ. 1966

ประเทศเหล่านี้เคยใช้เวลาฤดูร้อนยุโรปกลาง:
* ลิเบีย, ค.ศ. 1951-1959, 1982-1989, 1996-1997, 2012-2013
* ลิทัวเนีย, ค.ศ. 1998-1999
* โปรตุเกส, ค.ศ. 1993-1995
* ตูนิเซีย, ค.ศ. 2005-2008

## ดูเพิ่ม
* เวลาออมแสงยุโรป
* เขตเวลา

## อ้างอิง

หมวดหมู่:เขตเวลา
หมวดหมู่:เวลาออมแสง
กางเกงบ็อกเซอร์

thumb|กางเกงบ็อกเซอร์
**กางเกงบ็อกเซอร์** () เป็นกางเกงในประเภทหนึ่งของผู้ชาย หลังจากที่มีการคิดค้นยางยืดได้ ก็มีการพัฒนารูปแบบกางเกงที่มียางยืดที่เอวแทนที่กางเกงเข็มขัดหนังแบบเก่า โดยกางเกงเหล่านี้เป็นที่รู้จักกันในชื่อกางเกงบ็อกเซอร์ และได้รับความนิยมในทันที แต่หลังจากนั้นกางเกงรูปแบบของจ็อกกี้ก็ได้รับความนิยมแทนในปลายทศวรรษที่ 30 ต่อจากนั้นช่วงปี ค.ศ. 1947 กางเกงบ็อกเซอร์ก็กลับมาได้รับความนิยมอีกครั้งหนึ่ง

กางเกงบ็อกเซอร์ มีลักษณะคล้ายกางเกงมวย บางแบบคล้ายกางเกงในเต็มตัวแต่ขากางเกงยาวกว่า อาจมีกระดุมอยู่ข้างหน้า วัยรุ่นผู้นิยมการใส่กางเกงเอวต่ำ มักใส่กางเกงบ็อกเซอร์ หรืออาจสวมกางเกงบ็อกเซอร์ทับกางเกงในแบบบริฟส์อีกชั้นหนึ่ง ส่วนใหญ่มักใส่กับกางเกงยีนส์หรือใส่นอน

หมวดหมู่:กางเกง
เวลามอสโก

**เขตเวลากรุงมอสโก** () เป็นเขตเวลาสำหรับกรุงมอสโก ประเทศรัสเซีย , ประเทศเบลารุส , ประเทศตุรกี และฝั่งตะวันตกของประเทศ รวมถึงเซนต์ปีเตอส์เบิร์กด้วย เขตเวลากรุงมอสโกเป็นเขตเวลาเท่ากับเวลาสากลเชิงพิกัดบวก 3 ชั่วโมง (GMT+3)

เขตเวลากรุงมอสโก ถือเป็นเขตเวลากลางในสหพันธรัฐรัสเซียทั่วทั้งสหพันธรัฐ ซึ่งใช้ในการกำหนดตารางเวลาเครื่องบิน ตารางเวลารถไฟ และตารางเวลาการขนส่งอื่นๆ อีกทั้ง ยังนำมาใช้เป็นเวลากลางในการส่งโทรเลขด้วย ในรัสเซีย จะมีสถานีวิทยุที่จะกระจายเสียงบอกเวลาของเขตเวลากรุงมอสโกอย่างสม่ำเสมอ

## บริเวณที่ใช้
ใช้ในรัสเซียที่อยู่ฝั่งยุโรป (ส่วนของประเทศรัสเซียที่อยู่ทางด้านฝั่งตะวันตกของเทือกเขายูราล รวมถึงกรุงมอสโก) ประเทศเบรารุส และ ประเทศตุรกี

หมวดหมู่:เขตเวลา
กล้องดิจิทัล

thumb|กล้องดิจิทัลเทียบขนาดกับกล่องไม้ขีดไฟ
thumb|กล้องดิจิทัลชนิดเลนส์สะท้อนเดี่ยว จะมีขนาดใหญ่กว่ากล้องดิจิทัลแบบพกพา

**กล้องดิจิทัล** หรือ **ดิจิแคม** เป็นกล้องถ่ายรูปที่ใช้ระบบดิจิทัล โดยเก็บรูปภาพลงในสื่ออิเล็กทรอนิกส์เช่น เอสดีการ์ด หรือ คอมแพ็กต์แฟลช เป็นกล้องที่เก็บบันทึกภาพโดยไม่ใช้ฟิล์ม หากแต่เป็นกล้องที่บันทึกภาพโดยอยู่ในรูปของข้อมูลดิจิทัล (1/0)

กล้องดิจิทัล มีวิวัฒนาการจากเทคโนโลยีอะนาล็อกที่ใช้กับเครื่องอัดวิดีโอเทป หรือวีทีอาร์ ที่ใช้บันทึกภาพจากโทรทัศน์ แปลงข้อมูลเป็นกระแสไฟฟ้าดิจิทัล ไปบันทึกบนเทปแม่เหล็กห้องทดลอง บิงครอสบีที่มี นายจอห์น มูลลิน วิศวกร เป็นหัว หน้าทีมในปี 2494 (ค.ศ.1956) สร้าง สรรค์เทคโนโลยี วีทีอาร์ยุคแรกนี้ และพัฒนาต่อเป็นนวัตกรรมใหม่ ชื่อ วีอาร์ 1000 ใช้ในวงการโทรทัศน์อย่างแพร่หลาย โดยทีมงานของชาร์ลส์ พี. กินสเบิร์ก และบริษัท แอมเพ็กซ์ คอร์เปอเรชั่นทั้งกล้องที่ใช้ถ่ายทำรายการโทรทัศน์ กล้องวิดีโอ รวมทั้งกล้องดิจิทัล ใช้เทคโนโลยีซีซีดี (Charged Coupled Device) หรืออุปกรณ์สารกึ่งตัวนำที่ใช้แปลงสัญญาณแสงและสีเป็นสัญญาณไฟฟ้าเพื่อใช้บันทึกลงในวัสดุเก็บข้อมูลในยุคทศวรรษ 60 หรือราวปี พ.ศ. 2503 เป็นต้นมา องค์การบริหารการบินและอวกาศแห่งชาติ หรือนาซ่า ใช้ระบบดิจิทัลบันทึกภาพยานอวกาศบนพื้นผิวดวงจันทร์โดยส่งภาพดิจิทัลที่ได้กลับมายังพื้นผิวโลกและนาซ่าใช้โปรแกรมคอมพิวเตอร์ในการตกแต่งภาพกระสวยอวกาศที่ส่งมาให้สวยเนียนขณะเดียวกัน ภาคเอกชนก็พัฒนาระบบดิจิทัลอย่างไม่หยุดยั้ง ในปี 2515 บริษัทเท็กซัส จดสิทธิบัตรกล้องอิเล็กทรอนิกส์ที่ไม่ต้องใช้ฟิล์มขึ้นเป็นครั้งแรก จากนั้นในปี 2524 บริษัทโซนี่วางจำหน่ายกล้องดิจิทัลยี่ห้อ Mavica สำหรับเอกชนเป็นครั้งแรกของโลก
ข้อมูลที่ได้จากการถ่ายภาพ บันทึกลงในดิสก์ขนาดจิ๋วและนำไปต่อเชื่อมกับเครื่องอ่านวิดีโอเพื่อดูภาพในโทรทัศน์ หรือต่อเชื่อมกับเครื่องพิมพ์เพื่อพิมพ์ภาพสีสันสวยงามออกมา แต่กล้องมาวิคาไม่เป็นกล้องดิจิทัลพันธุ์แท้เพราะมีระบบถ่ายภาพแบบภาพนิ่งต่อมาบริษัทโกดัก เทคโนโลยี ยักษ์ใหญ่แห่งวงการถ่ายรูป คิดค้นระบบแผงเซ็นเซอร์ตรวจจับภาพที่รับสัญญาณแสงและสีจากกล้องแล้วเปลี่ยนเป็นสัญญาณดิจิทัลเพื่อเก็บข้อมูล กล้องชนิดใหม่นี้เป็นที่นิยมสำหรับมืออาชีพและครัวเรือนจากนั้นในปี 2529 นักวิทยาศาสตร์จากโกดักคิดค้นระบบเซ็นเซอร์ ซึ่งมีความละเอียดภาพมากที่สุดในโลกเป็นครั้งแรกและบันทึกความละเอียดภาพได้กว่า 1.4 ล้านพิกเซลและนำมาพิมพ์เป็นภาพดิจิทัลความละเอียดสูงขนาด 5x7 นิ้ว 

ต่อมาในปี 2530 โกดักเปิดตัวผลิตภัณฑ์ใหม่ 7 ชนิดซึ่งใช้ในการบันทึก จัดระเบียบข้อมูล แปลงสัญญาณและใช้พิมพ์ภาพสี ต่อมาปี 2533 โกดักพัฒนาระบบซีดีภาพซึ่งเป็นมาตรฐานใช้เทียบระดับความเพี้ยนของสีในการส่งข้อมูลภาพผ่านระบบคอมพิวเตอร์ทั่วโลก ปีถัดมาบริษัท โกดักพัฒนาระบบดีซีเอส (Digital Camera System) สำหรับช่างภาพมืออาชีพ โดยกล้อง Nikon รุ่น F-3 มีความละเอียดสูง 1.3 เมกะพิกเซล กล้องดิจิทัลตัวแรกที่เป็นที่นิยมในครัวเรือนและทำงานกับคอมพิวเตอร์บ้านได้จริง คือ กล้อง Apple QuickTake 100 camera ที่ผลิตขึ้นเมื่อวันที่ 17 ก.พ. 2537 ปีถัดมาบริษัท โกดักและคาสิโอเปิดตัวกล้องรุ่น DC40 และ QV-11 ตามลำดับมาแข่งขันกิจการกล้องดิจิทัลบูมตลาดอย่างกว้างขวาง และเป็นอุปกรณ์ถ่ายภาพที่แพร่หลายไปทั่วโลก

## อ้างอิง

หมวดหมู่:การถ่ายภาพดิจิทัล
หมวดหมู่:กล้องถ่ายภาพ
หมวดหมู่:สิ่งประดิษฐ์ของสหรัฐ
หมวดหมู่:กล้องดิจิทัล
หมวดหมู่:ผลิตภัณฑ์ที่ออกในปี พ.ศ. 2518
มนตรี ศรียงค์

**มนตรี ศรียงค์** หรือที่รู้จักกันในฉายา **กวีหมี่เป็ด** เป็นนักประพันธ์ไทยได้รับรางวัลซีไรต์ พ.ศ. 2550 จากผลงาน บทกวีร่วมสมัยโลกในดวงตาข้าพเจ้า

## ประวัติ
มนตรี ศรียงค์เกิดวันที่ 6 มีนาคม พ.ศ. 2511 ที่อำเภอหาดใหญ่ จังหวัดสงขลา อาศัยอยู่ย่านใจกลางเมือง (กิมหยง) เริ่มเขียนบทกวีในช่วงพฤษภาทมิฬ และเป็นที่รู้จักจากผลงานในหน้ากวีของนิตยสารการเมืองรายสัปดาห์ ไม่ว่าจะเป็น สยามรัฐรายสัปดาห์ หรือ นิตยสารอาทิตย์รายสัปดาห์

ที่มาของฉายา **กวีหมี่เป็ด** เพราะเปิดร้านขายก๋วยเตี๋ยว-หมี่เป็ดเป็นอาชีพหลัก ชื่อ ร้านหมี่เป็ดศิริวัฒน์ ริมถนนละม้ายสงเคราะห์ กลางเมืองหาดใหญ่ จ.สงขลา บ้านเกิด โดยเขานวดแป้งทำเส้นหมี่ด้วยตนเอง มีวลีที่ชอบใช้บ่อยคือ "ผมหล่อ!!"  เป็นนักเขียนหนึ่งในขุนพลหลุดโลกบอร์ด

## การศึกษา
* ระดับมัธยมศึกษาตอนต้นที่ โรงเรียนหาดใหญ่อำนวยวิทย์
* มัธยมศึกษาตอนปลายที่ โรงเรียนมหาวชิราวุธ จังหวัดสงขลา โปรแกรมพลานามัยแต่ไม่ได้ดีในแวดวงกีฬา
* พ.ศ. 2529 ศึกษาต่อที่ คณะมนุษยศาสตร์ มหาวิทยาลัยรามคำแหง เอกภาษาไทย ทั้งที่รักการอ่านการเขียนแต่กลับสอบตกซ้ำซากวิชาร้อยกรอง-วรรณวิจารณ์เลยตัดสินใจเปลี่ยนคณะมาที่ คณะรัฐศาสตร์ มหาวิทยาลัยรามคำแหง เอกการปกครอง ทำท่าจะไปได้ดี 3 ปีแรกทำได้ 84 หน่วยกิต (ทั้งที่เข้าเรียนน้อยถึงน้อยที่สุด) แต่เรียนไม่จบ เพราะช่วงนั้นแม่เรียกกลับบ้าน มาช่วยกิจการหมี่เป็ดที่ร้านศิริวัฒน์ฯ ถนนละม้ายสงเคราะห์ หาดใหญ่ ที่ขายดิบขายดีมาจนถึงวันนี้

## ผลงาน

#  ดอกฝัน : ฤดูฝนที่แสนธรรมดา (รวมบทกวี) (พ.ศ. 2541) โดยแพรวสำนักพิมพ์ 
#  การพังทลายของทางช้างเผือก (รวมบทกวีทำมือ) (พ.ศ. 2549) รางวัลพิเศษ เซเว่นบุ๊คอะวอร์ด
#  ดอกตะ​แบกเริ่มบาน​ (รวมบทกวี) (พ.ศ. 2550)
#  THE DUCKDUCK”S MANIFESTO! : ​มา​จาก​ร้านหมี่​เป็ดศิริวัฒน์​ (​รวมเรื่องสั้น) (พ.ศ. 2550) 
#  โลกในดวงตาข้าพเจ้า (กวีนิพนธ์รวมเล่ม) (พ.ศ. 2550) เป็นกวีนิพนธ์รางวัลซีไรต์ ประจำปี 2550
# รุสนี (นวนิยาย)  (พ.ศ. 2555) เข้ารอบลองลิสต์รางวัลซีไรต์ ประจำปี 2555
## อ้างอิง

## ดูเพิ่ม
* หนังสือพิมพ์ผู้จัดการ  
* สิมิหลาไทม์ 
* หนังสือพิมพ์ คม ชัด ลึก
* เว็บไซต์หมี่เป็ด 

หมวดหมู่:นักธุรกิจจากจังหวัดสงขลา
หมวดหมู่:นักประพันธ์รางวัลซีไรต์ชาวไทย
หมวดหมู่:นักเขียนจากจังหวัดสงขลา
หมวดหมู่:บุคคลจากอำเภอหาดใหญ่
หมวดหมู่:กวีชาวไทย
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
แพนเค้ก (วงดนตรี)

**แพนเค้ก** เป็นกลุ่มดนตรีสัญชาติไทย ประกอบด้วยสมาชิกคือ ทินกร พึ่งตาราวี (นิ้งหน่อง), เหมือนเพชร อำมะระ, กฤษฏิ หาญเจริญวนะภูษิต, อธิสสร ชวาลา, อาทิตย์ รัตนพันธ์ ซึ่งออกอัลบั้มแรกตั้งแต่ปี 2549 โดยมีเพลงฮิต อาทิ "ใจเย็น", "ยิ่งแก้ยิ่งแย่", "อยากจับมือเธอมาวางไว้" และ "เศษหนึ่งส่วนเกิน" ฯลฯ

## สมาชิก
; สมาชิก
* ทินกร พึ่งตาราวี (นิ้งหน่อง) ร้องนำ
* กฤษฏิ หาญเจริญวนะภูษิต (พีท) กีต้าร์โซโล่ 
* อธิสสร ชวาลา (เบนนี่) เบส
* อาทิตย์ รัตนพันธ์ (ยอด) กลอง 

; อดีตสมาชิก
* เหมือนเพชร อำมะระ (โจ) กีต้าร์ (2549–2553)

## ผลงาน
### ก๋วยเตี๋ยวหน้าใสกับใจโทรมๆ [[พ.ศ. 2549]] สังกัด [[จีเอ็มเอ็ม แกรมมี่|แกรมมี่]]
# ใจเย็น
# ก๋วยเตี๋ยวหน้าใสกับใจโทรมๆ
# เข้าทางแม่
# น้ำหอม
# ความเลวไม่มีความดีไม่ปรากฏ
# หมดสมรรถภาพ (Feat. Buddha Bless)
# โกรธ
# ขอบคุณที่โทรมา
# ขาดใจ
# หน้ามัธยมคารมมหาลัย

### ผัดกะเพรากับเรา 2 [[พ.ศ. 2550]] สังกัด [[จีเอ็มเอ็ม แกรมมี่|แกรมมี่]]
# คนไหนบ้าง
# ผัดกะเพรากับเราสอง
# จริงใจไม่จริงจัง
# อยากจับมือเธอมาวางไว้
# เกลียด
# ยิ่งแก้ยิ่งแย่
# วันแห่งความรัก
# ความรักท่วมหัว
# สวยเลือกได้
# วันแดงเดือด feat. โหน่ง b.s.

### Good Taste ([[พ.ศ. 2551]] สังกัด [[จีเอ็มเอ็ม แกรมมี่|แกรมมี่]])
# นางร้าย
# เศษหนึ่งส่วนเกิน
# ตั้งแต่ต้นจนเจ็บ
# จุดเกรงใจ
# เจ็บแต่ยังหายใจ
# After Party
# เริ่มต้นด้วยรัก
# เพื่อชีวิต
# สักวันเราจะเป็นเพื่อนกันได้
# Good Night

### ขอจงสุขสวัสดิ์  ([[พ.ศ. 2553]] สังกัด [[จีเอ็มเอ็ม แกรมมี่|แกรมมี่]])
# วงแหวนดาวเสาร์
# ความคิดถึงไม่ต้องพึ่งปาฏิหาริย์
# รักเดียวที่ฟ้าประทาน
# ไม่มีสเป็คเวลาสปาร์ค
# อย่าเอาเรื่องจริงมาพูดเล่น
# มนต์รักงานกาชาด
# อย่าเป็นเหมือนฉันเลย
# เปรี้ยวตลาดแตก
# สิ้นสุดความเสียใจ
# ขอจงสุขสวัสดิ์

### ข้อเสนอสุดท้ายก่อนวันสิ้นโลก ([[พ.ศ. 2554]] สังกัด [[จีเอ็มเอ็ม แกรมมี่|แกรมมี่]])
# แอน
# คำถามอยู่ที่ฉัน คำตอบอยู่ที่เธอ
# ความลับที่อยากให้ตายไปกับสองเรา 
# เธอ+เขา=เจ็บ 
# เหตุผลของคนหมดใจ
# เพื่อไม่ให้เป็นการเสียเวลา
# ลืมทำไมไม่ลืม 
# กด ๆ วาง ๆ
# ใช้คำว่าใช่กับใครหรือยัง 
# ข้อเสนอสุดท้ายก่อนวันสิ้นโลก

### ซิงเกิ้ล
; พ.ศ. 2552
* เกลียดเพลงรัก
* ต้นงิ้ว
* แทนความว่างเปล่า
* เธอคงไม่รู้ (ประกอบละคร คุณหนูฉันทนา)

; พ.ศ. 2556
* ใจหาย (**อัลบั้ม** : **Calling Love 2: เมื่อความรักโทรหา**)

; พ.ศ. 2561
* เป็นหมา

; อัลบั้ม Corerock รวมซิงเกิ้ลเพลงของศิลปิน เสือใหญ่ ไอ-แซกซ์ ฟาเรนไฮธ์
* สุขสมอารมณ์หมาย
* พ.ศ.ใหม่ เปลี่ยนใจหรือเปล่า

## ผลงานพิธีกร
** ออนไลน์ **
* **พ.ศ. 25** : - ทางช่อง YouTube:PANCAKE BAND OFFICIAL

## อ้างอิง

## แหล่งข้อมูลอื่น
* 

หมวดหมู่:กลุ่มดนตรีร็อกสัญชาติไทย
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:กลุ่มดนตรีไทยในยุค 2000
หมวดหมู่:ยูทูบเบอร์ชาวไทย
หมวดหมู่:วงกลุ่มสี่สัญชาติไทย
แกร็ด

**แกร็ด** () คือหน่วยวัดมุมชนิดหนึ่งบนระนาบ เทียบเท่ากับ  ของรูปวงกลม ซึ่งแบ่งมุมฉากออกเป็น 100 ส่วน หรือกล่าวได้อีกอย่างหนึ่งว่า มุมรอบรูปวงกลมเท่ากับ 400 แกร็ด ชื่ออื่นของแกร็ดได้แก่ **ก็อน** (gon) **เกรด** (grade) และ**แกรเดียน** (gradian) ซึ่งไม่ควรสับสนกับเกรดของความชัน (grade of a slope) เกรเดียนต์ (gradient) และเรเดียน (radian) มุมหนึ่งแกร็ดจะมีขนาดเท่ากับ  องศา หรือ  เรเดียน

หน่วยมุมนี้เริ่มมีการใช้ในประเทศฝรั่งเศสในชื่อ *เกรด* โดยแบ่งส่วนลงตัวตามระบบเมตริก (100) แต่เนื่องจากความสับสนกับหน่วย *เกรด* (grad(e)) ที่มีอยู่แล้วทางตอนเหนือของยุโรป จึงได้เปลี่ยนไปเป็น *ก็อน* ในประเทศเยอรมนีเรียกหน่วยมุมนี้ว่า *นิวแกร็ด* (Neugrad) แปลว่า *องศาใหม่*

ข้อดีของหน่วยแกร็ดคือทำให้ง่ายต่อการคำนวณการบวกและการลบในมุมฉากได้ในใจ ตัวอย่างเช่น บุคคลหนึ่งเดินทางไปทางทิศ 117 แกร็ด (นับจากทิศเหนือไปตามเข็มนาฬิกา) ดังนั้นทิศทางที่อยู่ทางซ้ายของเขาคือมุม 17 แกร็ด ทางขวาคือ 217 แกร็ด และข้างหลังคือ 317 แกร็ด แต่ข้อเสียของมุมชนิดนี้อยู่ที่มุมทั่วไป 30° และ 60° เมื่อแปลงเป็นหน่วยแกร็ดจะกลายเป็นเศษส่วน ซึ่งได้  แกร็ดและ  แกร็ดตามลำดับ หรือในกรณีเดียวกัน ในหนึ่งชั่วโมง โลกจะหมุนไป 15° ซึ่งเท่ากับ  แกร็ด

สัญลักษณ์มาตรฐานที่ใช้กับหน่วยแกร็ดทุกวันนี้ใช้ "gon" (ดูเพิ่มใน ISO 31-1) สัญลักษณ์อื่นที่มีใช้ในอดีตก็มีทั้ง "gr", "grd", "g" ซึ่งต่อมาก็เขียนในรูปแบบตัวยกให้คล้ายกับเครื่องหมายองศาเช่น 50g = 45° ในเครื่องคิดเลขวิทยาศาสตร์ปัจจุบัน มีทั้งองศา เรเดียน และแกร็ด ให้เลือกใช้

## อ้างอิง

* AJ Metric Handbook, 3rd edition 1969, Architectural Press, London.

## แหล่งข้อมูลอื่น
* 
* Ask Dr Math
* grade
* gon
* centigrade 

หมวดหมู่:หน่วยมุม
มุมฉาก

thumb|134px|มุมฉากมีนาดเท่ากับ 90 องศา
right|thumb|ส่วนของเส้นตรง AB ถูกวาดขึ้นทำให้เกิดมุมฉากสองมุมบนส่วนของเส้นตรง CD
ในเรขาคณิตและตรีโกณมิติ **มุมฉาก** คือมุมที่เกิดจากการแบ่งครึ่งมุมบนเส้นตรง (มุมตรง) เป็นสองขนาดเท่ากัน หรืออธิบายให้เจาะจงก็คือ ถ้ากำหนดให้รังสีมีจุดเริ่มต้นบนเส้นตรงเส้นหนึ่ง และมุมประชิดสองมุมมีขนาดเท่ากัน ดังนั้นมุมดังกล่าวจะเป็นมุมฉาก  มุมฉากสอดคล้องกับการหมุนหนึ่งในสี่รอบของรูปวงกลม 

แนวคิดสำคัญที่เกี่ยวข้องอย่างใกล้ชิดคือเส้นตั้งฉาก (perpendicular lines) หมายถึงเส้นตรงหลายเส้นตัดกันทำให้เกิดมุมฉากที่จุดตัด และภาวะเชิงตั้งฉาก (orthogonality) คือสมบัติที่จะทำให้ก่อเกิดมุมฉากซึ่งใช้ในเรื่องเวกเตอร์ มุมฉากที่ปรากฏในรูปสามเหลี่ยมเป็นองค์ประกอบของการนิยามรูปสามเหลี่ยมมุมฉาก  ซึ่งนำไปสู่พื้นฐานของตรีโกณมิติ

## สัญลักษณ์
thumb|รูปสามเหลี่ยมมุมฉากรูปหนึ่ง มุมฉากของมันแสดงด้วยรูปสี่เหลี่ยมจัตุรัสเล็ก ๆ
thumb|การเขียนมุมฉากอีกแบบหนึ่งโดยใช้เส้นโค้งและจุด
ยูนิโคดมีสัญลักษณ์ที่ใช้แทนความหมายของมุมฉากหลายสัญลักษณ์ ได้แก่  
* U+221F  *มุมฉาก*
* U+22BE  *มุมฉาก เติมเส้นโค้ง*
* U+299C  *มุมฉาก เติมรูปสี่เหลี่ยมจัตุรัส*
* U+299D  *มุมฉาก เติมเส้นโค้งและจุด*

การเขียนแผนภาพมักใส่รูปสี่เหลี่ยมจัตุรัสเล็ก ๆ ให้กับมุมฉาก เป็นการสะท้อนข้อเท็จจริงว่า มุมฉากเป็นองค์ประกอบของรูปสี่เหลี่ยมจัตุรัส (และรูปสี่เหลี่ยมมุมฉาก) การเขียนอีกแบบหนึ่งคือ ใช้เส้นโค้งแสดงมุมแล้วเติมจุดลงไปด้านใน

## การแปลงหน่วย
มุมฉากมุมหนึ่ง ๆ สามารถแสดงได้ในหลายหน่วยที่แตกต่างกันเช่น
*  รอบ
* 90 องศา
*  เรเดียน
* 100 แกร็ด (หรือเกรด แกรเดียน ก็อน)
* 8 จุด (ของวงกลมแสดงทิศชนิด 32 จุด)
* 6 ชั่วโมง (มุมชั่วโมงในทางดาราศาสตร์)

## อ้างอิง

* 
* Euclid, commentary and trans. by T. L. Heath *Elements* Vol. 1 (1908 Cambridge) Google Books

หมวดหมู่:ตรีโกณมิติ
หมวดหมู่:มุม
แพนเค้ก (แก้ความกำกวม)

**แพนเค้ก** สามารถหมายถึง

* แพนเค้ก อาหารว่าง
* แพนเค้ก วงดนตรี
* เขมนิจ จามิกรณ์ (แพนเค้ก) นางแบบและดาราละครโทรทัศน์
เรเดียน (แก้ความกำกวม)

**เรเดียน** หรือ **เรเดียล** อาจหมายถึง
* เรเดียน (radian) หน่วยวัดมุมทางคณิตศาสตร์
* เรเดียน (Redian/Ledian) โปเกมอนชนิดหนึ่ง ซึ่งพัฒนามาจาก เรดิบา (Rediba/Ledyba)
* ยางเรเดียล (radial tire) ยางรถยนต์ที่พัฒนาคุณสมบัติ คิดค้นโดยบริษัทมิชลิน
โลกในดวงตาข้าพเจ้า

**โลกในดวงตาข้าพเจ้า** กวีนิพนธ์ผลงานของ มนตรี ศรียงค์ ที่ได้รับรางวัลวรรณกรรมสร้างสรรค์ยอดเยี่ยมแห่งอาเซียน หรือ รางวัลซีไรต์ ประจำปี พ.ศ. 2550 

## บทวิเคราะห์
โลกในดวงตาข้าพเจ้าเป็นกวีนิพนธ์ที่แบ่งเป็นส่วนใหญ่ๆสี่ส่วน มีการลำดับเรื่องสลับไปมาแต่พอให้ผู้อ่านเห็นความเป็นไปจากดวงตาของผู้เขียนอย่างไม่ตรงตัวจนเกินไป
ฉันทลักษณ์ยึดตามหลักโดยไม่มีบิดเบือน ทั้งเล่มอ่านแล้วพลิ้วไหว หากแต่ครบทุกอารมณ์ ไม่ว่าจะเป็นปรัชญาชีวิต (จากบท นิพพานที่ร้านบะหมีเป็ด)ด้านความเป็นไปของสังคม (น้องแอ๋มแคมฟร็อก)
ด้านความรัก (ใช้ชื่อบทตามชื่อคนรักเก่าถึงสามคน)เอกลักษณ์ของกวีนิพนธ์เล่มนี้อยู่ที่อารมณ์แห่งความปล่อยวางที่ว่าโลกก็เป็นเช่นนี้ แม้จะมีครบทุกรสอารมณ์ แต่เพราะผู้เขียนเขียนด้วยมุมมองที่ปราศจากการตัดสินจึงมีความเคลื่อนไหวแบบนิ่งๆและเป็นเอกภาพ พลางชวนผู้อ่านให้คิดตามด้วยว่า "โลกในดวงตาข้าพเจ้า" เป็นเช่นนี้ ของท่านเล่าเป็นเช่นไร?

## อ้างอิง

* blog's rsamlha

หมวดหมู่:วรรณกรรมทั่วไป
หมวดหมู่:กวีนิพนธ์ร่วมสมัย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2550
หมวดหมู่:ภาพยนตร์ไทย
ยุทธการที่อิโอโต

**ยุทธการที่อิโอโต** (, 19 กุมภาพันธ์ – 26 มีนาคม ค.ศ. 1945) เป็นยุทธการสำคัญซึ่งกองทัพสหรัฐอเมริกาขึ้นบกและยึดเกาะอิโอโตจากกองทัพบกจักรวรรดิญี่ปุ่นระหว่างสงครามโลกครั้งที่สองได้ในที่สุด การบุกครองของอเมริกา ชื่อรหัส **ปฏิบัติการดีแทชเมนต์** () มีเป้าหมายยึดทั้งเกาะ ซึ่งรวมสนามบินที่ญี่ปุ่นยึดสามแห่ง (รวมสนามใต้และสนามกลาง) เพื่อเป็นพื้นที่พักพลสำหรับเข้าตีหมู่เกาะหลักของญี่ปุ่น ยุทธการนานห้าสัปดาห์นี้มีการสู้รบที่ดุเดือดและนองเลือดที่สุดในสงครามแปซิฟิกของสงครามโลกครั้งที่สอง

หลังเกิดการสูญเสียอย่างหนักในยุทธการ คุณค่าทางยุทธศาสตร์ของเกาะกลายเป็นข้อพิพาท เกาะนี้ไร้ประโยชน์สำหรับกองทัพบกสหรัฐที่จะใช้เป็นพื้นที่พักพลและไร้ประโยชน์สำหรับกองทัพเรือสหรัฐที่จะใช้เป็นฐานทัพเรือ ทว่า ผึ้งทะเล (seabee) กองทัพเรือสร้างลานบินขึ้นใหม่ ซึ่งใช้เป็นลานลงจอดฉุกเฉินสำหรับบี-29 ของกองทัพอากาศสหรัฐ

ที่ตั้งของกองทัพบกจักรวรรดิญี่ปุ่นบนเกาะมีป้อมค่ายหนาแน่น โดยมีเครือข่ายบังเกอร์ ที่มั่นปืนใหญ่ซ่อน และอุโมงค์ใต้ดิน 18 กิโลเมตร ทหารอเมริกันภาคพื้นได้รับการสนับสนุนจากปืนใหญ่กองทัพเรืออย่างกว้างขวางและความเป็นเจ้าอากาศเบ็ดเสร็จเหนืออิโอโตตั้งแต่เริ่มยุทธการโดยนักบินของกองทัพเรือสหรัฐและเหล่านาวิกโยธิน

อิโอโตยังเป็นยุทธการเดียวสำหรับเหล่านาวิกโยธินสหรัฐที่กำลังพลสูญเสียของฝ่ายอเมริกันสูงกว่าญี่ปุ่น แม้การเสียชีวิตจากการสู้รบของฝ่ายญี่ปุ่นคิดเป็นสามเท่าของจำนวนผู้เสียชีวิตฝ่ายอเมริกัน จากทหารญี่ปุ่น 22,000 นายบนอิโอโต มีถูกจับเป็นเชลยเพียง 216 นาย ซึ่งบางส่วนถูกจับเพราะถูกทำให้หมดสติไม่ก็ถูกทำให้พิการ ที่เหลือส่วนใหญ่ตายในการรบ แม้มีประเมินว่า มากถึง 3,000 นายยังคงต่อต้านในระบบถ้ำต่าง ๆ อีกหลายวันให้หลัง จนสุดท้ายจำนนต่อการบาดเจ็บหรือยอมจำนนอีกหลายสัปดาห์ต่อมา

แม้การสู้รบนองเลือดและกำลังพลสูญเสียอย่างรุนแรงทั้งสองฝ่าย แต่การพ่ายแพ้ของญี่ปุ่นรับประกันตั้งแต่ต้น ความเหนือกว่าท่วมท้นของอเมริกันทั้งด้านอาวุธและจำนวน ตลอดจนการควบคุมอำนาจทางอากาศเบ็ดเสร็จ กอปรกับการที่ญี่ปุ่นไม่สามารถถอยหรือได้รับกำลังเพิ่มเติม ทำให้ไม่มีกรณีแวดล้อมที่เป็นไปได้ซึ่งฝ่ายอเมริกันจะแพ้ยุทธการ

ยุทธการนี้ถูกจารึกโดยภาพถ่ายการปักธงสหรัฐบนยอดภูเขาสุริบะชิสูง 166 เมตรโดยนาวิกโยธินสหรัฐห้านายและเหล่าพยาบาลสนามกองทัพเรือสหรัฐหนึ่งนายของโจ โรเซนทัล ภาพถ่ายบันทึกการปักธงที่สองบนภูเขานั้น ซึ่งทั้งสองเกิดในวันที่ห้าของยุทธการ 35 วัน ภาพถ่ายของโรเซนทัลพลันกลายเป็นสัญรูปถาวรของยุทธการนั้น สงครามในแปซิฟิก และเหล่านาวิกโยธิน และได้รับการทำซ้ำอย่างกว้างขวาง

## อ้างอิง


หมวดหมู่:สงครามแปซิฟิก
หมวดหมู่:การบุกครองในสงครามโลกครั้งที่สอง
หมวดหมู่:การบุกครองโดยสหรัฐ
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:การทัพญี่ปุ่น
หมวดหมู่:ยุทธการในสงครามโลกครั้งที่สองเกี่ยวข้องกับญี่ปุ่น
หมวดหมู่:อิโอโต
ปลาเอินตาขาว

**ปลาเอินตาขาว** () ปลาน้ำจืดชนิดหนึ่ง มีชื่อวิทยาศาสตร์ว่า *Probarbus labeamajor* อยู่ในวงศ์ปลาตะเพียน (Cyprinidae) วงศ์ย่อย Cyprininae
## ลักษณะ
มีรูปร่างคล้ายปลายี่สก (*P. jullieni*)  ซึ่งเป็นปลาที่อยู่ในสกุลเดียวกัน  แต่มีรูปร่างป้อมสั้นกว่า จำนวนแถบมีขนาดเล็กกว่าและมีมากกว่าถึง 5–6 แถบ ใต้คางมีเนื้อเป็นติ่งเล็ก ตอนกลาง ขอบตาเป็นสีขาว อันเป็นมาของชื่อ
## ที่อยู่
พบเฉพาะในแม่น้ำโขงที่เดียวเท่านั้น จัดเป็นปลาที่หายากมาก ใกล้สูญพันธุ์เต็มที่
## ชื่อเรียกอื่น
ปลาเอินตาขาว ยังมีชื่อเรียกอื่นอีกว่า "ปลาเอินคางหมู" หรือ "ปลายี่สกปากหนา"

## ดูเพิ่ม
* ปลายี่สก
* ปลาเอินฝ้าย

## อ้างอิง
* รูปและข้อมูลปลาเอินตาขาว

## แหล่งข้อมูลอื่น

หมวดหมู่:สกุลปลายี่สก
หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาที่พบในลุ่มแม่น้ำโขง
ปลาเอินฝ้าย

**ปลาเอินฝ้าย** เป็นปลาน้ำจืดชนิดหนึ่ง มีชื่อวิทยาศาสตร์ว่า *Probarbus labeaminor* จัดอยู่ในวงศ์ปลาตะเพียน (Cyprinidae) วงศ์ย่อย Cyprininae 

มีรูปร่างคล้ายปลายี่สก (*P. jullieni*) และปลาเอินตาขาว (*P. labeamajor*) ซึ่งเป็นปลาในสกุลเดียวกัน  แต่ไม่มีแถบตามแนวยาวลำตัว และมีครีบที่ขนาดใหญ่กว่าทั้ง 2 ชนิดนั้น จัดเป็นปลาที่หายากใกล้สูญพันธุ์เช่นเดียวกัน

เป็นปลาถิ่นเดียวที่พบได้เฉพาะที่แม่น้ำโขงเท่านั้น โดยตัวอย่างต้นแบบได้มาจากกิตติพงษ์ จารุธาณินทร์ โดยที่ชื่อวิทยาศาสตร์ *labeaminor* เป็นภาษาละติน มีความหมายว่า "ปากเล็ก" อันหมายถึง ลักษณะของปลาชนิดนี้

## ดูเพิ่ม
* ปลายี่สก
* ปลาเอินตาขาว

## อ้างอิง

## แหล่งข้อมูลอื่น
* รูปและข้อมูลปลาเอินฝ้าย 

หมวดหมู่:สกุลปลายี่สก
หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาที่พบในลุ่มแม่น้ำโขง
ภาษาเตา

**ภาษาเตา** () หรือ**ภาษายามี** () เป็นภาษากลุ่มบาตานิกพูดโดยชาวเตาในไต้หวัน เป็นภาษาเดียวในไต้หวันที่ไม่อยู่ในภาษากลุ่มเกาะฟอร์โมซา แต่มีลักษณะทางภาษาศาสตร์ร่วมกับภาษาอีวาตันที่พูดในเกาะบาตาเนส ทางตอนเหนือของฟิลิปปินส์

## สัทวิทยา
ภาษาเตามี 20 พยัญชนะและ 4 สระ:

### สระ

### พยัญชนะ

## คำศัพท์
### ความคล้ายคลึงกับภาษาฟิลิปิโน

### คำยืมจากภาษาญี่ปุ่น

### คำยืมจากภาษาจีน

## อ้างอิง

## ข้อมูล

* 
* 
* 

## อ่านเพิ่ม

* 
* 
* 

## แหล่งข้อมูลอื่น

* Yami wordlists at the Austronesian Basic Vocabulary Database: language.psy.auckland.ac.nz/austronesian/language.php?id=254 , language.psy.auckland.ac.nz/austronesian/language.php?id=335  
* Yami Language Documentation Project website  – hosted by Providence University, Taiwan
* Online Yami language course  – hosted by Providence University, Taiwan
* Yami Dictionary Project website  – hosted by Providence University, Taiwan
* Yuán zhù mínzú yǔyán xiànshàng cídiǎn 原住民族語言線上詞典  – Yami search page at the "Aboriginal language online dictionary" website of the Indigenous Languages Research and Development Foundation
* Yami teaching and leaning materials published by the Council of Indigenous Peoples of Taiwan 
* Yami translation of President Tsai Ing-wen's 2016 apology to indigenous people  – published on the website of the presidential office

ตเ